Bronzéremért birkózhat a világbajnokságon Korpási Bálint
A tavaly ezüstérmes Korpási Bálint technikai tussal kikapott Abujazid Mancigovtól a kötöttfogásúak 72 kilogrammos súlycsoportjának elõdöntõjében a nur-szultani olimpiai kvalifikációs birkózó-világbajnokság szombati nyitónapján, így vasárnap a bronzéremért birkózhat.
A kazah fõvárosban a kötöttfogásúak négy nem olimpiai súlycsoportjának küzdelmeivel kezdõdött meg a viadal, melynek elsõ napján Korpási, illetve Lévai Zoltán (82 kg) volt érdekelt.

A délelõtti programban a BVSC világ- és Európa-bajnokának kiemeltként nem kellett a 16 közé mérkõznie, a nyolcaddöntõben pedig a kirgiz Ruszlan Carevvel találkozott. Korpási az esélyeknek megfelelõen gond nélkül, 6-0-ra verte riválisát.

A folytatásban Carevnél papíron keményebb rivális várt Korpásira, ám az azeri Sanan Suleymanov sem volt képes nagyobb ellenállásra. A magyar klasszis már az elsõ menetben levitellel és pörgetésekkel 6-0-ra elhúzott, s magabiztosan õrizte meg elõnyét a végéig.

Az elõdöntõben az idei Eb-gyõztes orosz Abujazid Mancigovval csapott össze. A mérkõzés elején mindkét versenyzõ óvatos volt, így a magyart és az oroszt is figyelmeztette a bíró passzivitásért. Ezt követõen viszont Mancigov akcióba lépett, egy mögékerüléssel kétpontos elõnyt szerzett, de a földön is aktív maradt, kiemelte Korpásit, azonban a dobása már nem jött össze. A szünet elõtti másodpercekben Mancigov kitolással próbálkozott, Korpási pedig egyensúlyát vesztette, így az orosz a hátára döntötte a szõnyeg szélén, azaz három perc után tetemes, hatpontos elõnybe került. A szünet utáni folytatás nem tartott sokáig, ugyanis egy újabb mögékerüléssel kialakult a technikai tushoz szükséges nyolcpontos különbség.

Lévai Zoltán a selejtezõben kezdett, melyben gyors, 9-0-ás technikai tusgyõzelmet aratott a svéd Bogdan Kourinnoi. A nyolcaddöntõben a dán színekben szereplõ Rajbek Bisultanovval már nem volt ilyen könnyû dolga, ám az utolsó másodpercekig 3-1-re vezetett, s úgy tûnt nyerni fog, a hajrában azonban kilépett szõnyegrõl, a bírók pedig úgy ítélték, menekült, így egy helyett két pontot kapott a dán, Lévai pedig kikapott.

A magyar 82 kilósnak vasárnap sem lesz lehetõsége a javításra, mivel legyõzõje a következõ körben kikapott.